stanford-oval/wikipedia huggingface dataset:
Bad Influence
Kappaleet

Sivu 1
1. Phone Booth - 3:26
2. Bad Influence - 2:53
3. The Grinder - 4:05
4. Got to Make a Comeback - 2:50
5. So Many Women, So Little Time - 3:50
Sivu 2
1. Where Do I Go from Here - 4:00
2. Waiting for the Tide to Turn - 3:30
3. March On - 2:25
4. Don’t Touch Me - 3:20
5. No Big Deal - 4:11
Kappaleiden julkaisijayhtiö on Calhoun Street Music (BMI) paitsi kappaleen "Got to Make a Comeback" osalta Mews Music ja "Don't Touch Me" osalta Modern Music.
Muusikot

The Robert Cray Band
Robert Cray – kitara ja laulu
Richard Cousins – basso
Mike Vannice – kosketinsoittimet ja tenorisaksofoni
Warren Rand – alttosaksofoni
David Olson – rummut
Taustalaulu kappaleella "So Many Women": Phillip Walker, Tony Mathews ja Night Train Clemens.
Lyömäsoittimet kappaleella "No Big Deal": David Ii.
Bad Guy

| ”Bad Guy” Billie Eilish |
| --- | --- | --- |

Singlen tiedot
 Albumilta: When We All Fall Asleep, Where Do We Go?
 Julkaistu: 29. maaliskuuta 2019
 Formaatti: C-kasetti, digitaalinen lataus, flexi disc, suoratoisto
 Tekijä(t): Billie Eilish O’Connell
 Tuottaja(t): Finneas O’Connell
 Tyylilaji: pop-trap
 Kesto: 03.14
 Levy-yhtiö: Darkroom, Interscope
Billie Eilishin muut singlet
| ”Wish You Were Gay” 2019 | ”Bad Guy” 2019 | ”All the Good Girls Go to Hell” 2019 |
Bad Guy (tyyliteltynä kokonaan pienaakkosin) on yhdysvaltalaisen laulaja-lauluntekijä Billie Eilishin kappale. Se julkaistiin Darkroomin ja Interscope Recordsin kautta 29. maaliskuuta 2019 viidentenä singlenä Eilishin debyyttistudioalbumilta When We All Fall Asleep, Where Do We Go?. Eilish teki kappaleen yhdessä veljensä Finneas O’Connellin kanssa, joka vastasi sen tuotannosta. Kappale kuvailtiin lehdistökatsauksissa tyylilajiltaan pop-trapiksi ja nu-gothiksi, joille syntetisoitu basso, bassorumpu, sorminapsutus ja 808-rumpukoneen basso tarjoavat minimalistisen instrumentoinnin. Kappaleen sanoituksissa Eilish pilkkaa rakastajaansa väittäen tämän olevan pahis, joskin vihjaa olevansa tätä sinnikkäämpi. Kappale käsittelee myös misandriaa ja sarkasmia.
”Bad Guy” voitti tammikuussa 2020 vuoden laulun ja vuoden levytyksen Grammy-palkinnot. Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Bad Guy” ylsi kokonaistuloksissa sijalle 97.
Aiheesta muualla

Billie Eilish and Finneas Break Down Her Hit Song 'Bad Guy' Billie Eilish ja Finneas O'Connell kertovat kappaleen synnystä Rolling Stone -lehden videossa. 12 min.
Billie Eilish
| --- | --- |
Studioalbumit:   When We All Fall Asleep, Where Do We Go?  Happier Than Ever  Hit Me Hard and Soft 
Livealbumit:   Live at Third Man Records 
EP:t:   Don’t Smile at Me 
Singlet:   ”Ocean Eyes”  ”Six Feet Under”  ”Bellyache”  ”Bored”  ”Watch”  ”Copycat”  ”Idontwannabeyouanymore”  ”My Boy”  ”&Burn”  ”Bitches Broken Hearts”  ”Lovely”  ”Party Favor”  ”You Should See Me in a Crown”  ”When the Party’s Over”  ”Come Out and Play”  ”When I Was Older”  ”Bury a Friend”  ”Wish You Were Gay”  ”Bad Guy”  ”All the Good Girls Go to Hell”  ”Everything I Wanted”  ”No Time to Die”  ”Ilomilo”  ”My Future”  ”Therefore I Am”  ”Lo vas a olvidar”  ”Your Power”  ”Lost Cause”  ”NDA”  ”Happier Than Ever”  ”What Was I Made For?” 
Muuta:   Diskografia  Finneas O’Connell
Banque Centrale du Luxembourg

Banque Centrale du Luxembourg (BCL, Luxemburgin keskuspankki) on Luxemburgin valtion keskuspankki. Pankki perustettiin vuonna 1998, koska Maastrichtin sopimus ja euron tulo tekivät keskuspankin olemassaolon välttämättömäksi. Se on osa Euroopan keskuspankkijärjestelmää, EKPJ:tä.
Aiheesta muualla

BCL:n viralliset websivut
Björn Rautakylki

| Björn Rautakylki> Bjǫrn Járnsíða.legendaarinen Ruotsin kuningas.Henkilötiedot |
| --- | --- |
Koko nimi:  Björn Ragnarsson
Syntynyt: 800-luku Norja
Kuollut: tuntematon Norja
Arvonimi: "Rautakylki"
Vanhemmat:  Ragnar Lodbrok (isä) Aslaug (äiti)
Puoliso:  Gunnhild
Lapset:  Eerik Björninpoika, Refil Björninpoika
Tiedot
Suhteita:  Ivar Luuton, (veli) Ubbe Ragnarsson, (veli) Halfdan, (veli) Hvitserk, (veli) Sigurd Käärmesilmä, (veli)
Dynastia:  Munsö-suku
Uskonto:  Skandinaavinen muinaisusko
Björn Rautakyljen hautakumpu Munsön saarella, Ekerössä, Ruotsissa.
Björn Rautakylki (muinaisnorjaksi Bjǫrn Járnsíða) oli norjalainen viikinkipäällikkö ja legendaarinen Ruotsin kuningas. Hän oli pahamaineisen viikinkikuningas Ragnar Lodbrokin poika. Hän eli 800-luvulla.[lähde? ]
Banqiao

| Banqiao (Panchiao) 板橋 |
| --- | --- |


 Koordinaatit: 25°00′40″N, 121°26′45″E 
Valtio:  Kiinan tasavalta
Kunta:  Uusi-Taipei
Hallinto:  
 – Hallinnon tyyppi:  Kaupunkialue
Pinta-ala:  
 – Kokonaispinta-ala:  23 km²
Väkiluku (2006):  544 292
 – Väestötiheys:  23 665 as./km²
 
 www.banqiao.ntpc.gov.tw 
Infobox OKVirheellinen NIMI-arvo: 
Banqiao eli Panchiao (perint.: 板橋; yksink.: 板桥; pinyin: Bǎnqiáo; Pe̍h-ōe-jī: Pang-kiô) on yksi Taiwanin pääkaupungin Uusi-Taipein erillisalueista.  Vuoden 2006 lopulla siellä oli 544 292 asukasta. Hallinnollisesti Banqiao on Uuden-Taipein kaupunkialue.
Banqiaossa vallitsee subtrooppinen ilmasto. Kaupungin nimi tarkoittaa vapaasti käännettynä lankkusilta ja se on saanut nimensä Qing-dynastian aikana (1700-luvulla) rakennetusta jalankulkusillasta. Nimi oli alun perin Pang-kiô (枋橋), mutta japanilaiset muuttivat sen nykymuotoon 1920.
Banqiaossa toimii kolme korkeakoulua: taideteollinen, lääketieteellinen ja teknillinen korkeakoulu.
Aiheesta muualla

Kuvia tai muita tiedostoja aiheesta Banqiao Wikimedia Commonsissa
Tämän hetken tähden

| Tämän hetken tähden Retropop |
| --- | --- | --- |

Studioalbumin tiedot
 Äänitetty : 2010–2011
 Julkaistu: 26. elokuuta 2011
 Formaatti: CD, digitaalinen lataus
 Tuottaja(t): Tommi Ojala, Olli Räsänen, Mika Ojalehto
 Tyylilaji: elektroninen musiikki synthpop
 Kesto: 37.48
 Levy-yhtiö: Pieni ja ihmeellinen levy-yhtiö
Retropopin muut studioalbumit
| Pieni ja ihmeellinen 2008 | Tämän hetken tähden 2011 | Vihdoin syytä juhlaan 2013 |
Singlet albumilta Tämän hetken tähden
 ”Tää ilta” Julkaistu: 1. elokuuta 2011  ”Pohjolan prinsessa” Julkaistu: 12. lokakuuta 2011  ”Anna mennä” Julkaistu: 25. tammikuuta 2012
Tämän hetken tähden on Retropop-yhtyeen toinen studioalbumi. Albumi on julkaistu 26. elokuuta 2011.
Albumin on äänittänyt, miksannut ja tuottanut Tommi Ojala Ihannemedian studiolla Lempäälässä. Albumin on masteroinut MojoLabin Teemu Kinnunen ja albumin on julkaissut yhtyeen oma Pieni ja ihmeellinen levy-yhtiö.
Kappaleet

Hengaillen – 2.54
Anna mennä – 3.19
Tää ilta – 3.37
Sovitaan – 4.03
Vie minut – 3.56
Pohjolan prinsessa – 3.26
Taivaalle – 3.34
Tanssi mulle – 4.05
Viikatemies – 4.20
Karataan – 4.32
Kokoonpano

Saila Ojala — laulu
Tommi Ojala — syntikat, ohjelmointi
Mika Ojalehto — rummut
Olli Räsänen — kitara
Arvostelut

V2.fi:
Bambaiyan hindi

| Bambaiyan hindi |
| --- | --- |
Muu nimi:  mumbaiyya bombay hindi tapori
Tiedot
Alue:  Mumbai
Kielitieteellinen luokitus
Kielikunta:  Pidgin
Kieliryhmä:  hindiin pohjautuvat pidginit
ISO 639-3:  -
 Ohje 
Bambaiyan hindi on Mumbain väestön käyttämän puhekielen nimitys. Bambaiyan hindiin perustuva pidginkieli, johon ovat sekoittuneet marathin, hindin ja intianenglannin kielet. Kielessä on myös lainasanoja eteläisen Intian kielistä sekä gujaratista ja urdusta. Bambaiyan hindiä kutsutaan myös mumbaiyyaksi tai bombayn hindiksi. Lisäksi nimitystä tapori kuulee toisinaan, vaikka sitä pidetään hieman halventavana terminä.
Bambaiyaa käytetään etenkin hindinkielisen elokuvateollisuuden, bollywoodin, piireissä.
Esimerkkejä bambaiyan hindistä:
| Bambaiyan hindi | Suomi |
| --- | --- |
Chal milte hai!: Nähdään myöhemmin!
Lallu: idiootti
Waanda Hogaya.: Meillä on pieni ongelma.
Ekdum Hill jayga Tu.: Tulet yllättymään.
facchad: fuksi
Cutting Chai: puoli kuppia teetä
Chava Lagraha hai.: Sinä olet komea.
fattu: pelokas henkilö
Pakka?: Sovittu?
Bamakon pyhän sydämen katedraali

Bamakon pyhän sydämen katedraali.
Bamakon pyhän sydämen katedraali on katolinen kirkkorakennus Malin pääkaupungissa Bamakossa. Romaanista tyyliä edustava katedraali on pystytetty vuosina 1925–1936.
Malin katolisen kirkon Bamakon pyhän sydämen seurakunta on saanut alkunsa Katiin vuonna 1897 perustetusta lähetysasemasta. Bamakoon rakennettiin kappeli vuonna 1910 ja ensimmäinen seurakuntapappi nimitettiin vuonna 1923. Seurakunta tarvitsi kirkkorakennuksen, joka ”herättäisi huomiota, mutta ei muistuttaisi moskeijaa”. Sen peruskiven muurasi Bamakon ensimmäinen kirkkoherra Émile Sauvant marsalkka Philippe Pétainin läsnä ollessa helmikuussa 1925.
Kivestä rakennettu katedraali on 48 metriä pitkä ja 12 metriä leveä. Sen ulkoasua leimaavat romaaniseen tyyliin kuuluvat pylväät, holvikaaret ja kupolit. Ulkoseinät on kevyesti rapattu ja sisätilat koristeltu mosaiikein ja marmoripaneelein. Samaa tyyliä edustavat myös monet muut alueen kirkkorakennukset.
Katedraali oli vuoteen 1957 saakka Bamakon ainoa katolinen kirkkorakennus. Nykyään Bamakon arkkihiippakuntaan kuuluu useita kaupunkiseurakuntia.
Bamba

| Bamba |
| --- | --- |
 Nigerjoen rantaa Bambassa.
 Bamba
 Koordinaatit: 17°2′2″N, 1°24′11″W 
Valtio:  Mali
Alue:  Gao
Piiri:  Bourem
Hallinto:  
 – Asutustyyppi:  kunta
Väkiluku (2009):  28 500
Infobox OKVirheellinen NIMI-arvo: 
Bamba on maalaiskunta ja sen keskuskylä Gaon alueen Bouremin piirissä Malissa. Se sijaitsee Nigerjoen varrella 130 kilometriä Bouremista länteen. Kunnassa on 28 500 asukasta (vuonna 2009).
Bamban kunta rajoittuu idässä Bouremin piirin Temeran kuntaan sekä etelässä Timbuktun alueen Gourma-Rharousin piirin Ouinerdenin, lännessä Rharousin ja pohjoisessa Berin kuntiin. Se sijaitsee Saharan ja Sahelin siirtymävyöhykkeellä. Ilmasto on erittäin kuiva ja kuuma.
Kuntaan kuuluu 19 kylää ja seitsemän paimentolaisryhmää. Asukkaista noin 80 % on paikallaan asuvia songhaita ja 20 % paimentolaisuutta harjoittavia arabeja ja tuaregeja. Vallitseva uskonto on islam.
Bamban kautta kulkee Timbuktun ja Bouremin välinen maantie. Nigerillä on jokiliikennettä. Seudun pääelinkeinoja ovat karjanhoito ja maanviljely. Kotieläimiä ovat vuohet, lampaat, naudat, kamelit, aasit, hevoset ja siipikarja. Tärkeimmät viljelykasvit ovat riisi, durra, vihannekset ja tupakka. Lisäksi harjoitetaan kalastusta, kaupankäyntiä ja käsityöammatteja. Osa väestöstä käy kausitöissä muualla Malissa tai naapurimaissa.
Kunnassa on 12 alkeis- ja yksi yläkoulu, kaksi keskikoulua ja viisi koraanikoulua. Viidessä kylässä on terveyskeskukset. Nähtävyyksiin kuuluu Faran Makan Botén hauta ja Agabouran hautausmaat, Akalafan pyhä puu, marokkolaisten ja Songhain joukkojen taistelupaikka Zanzanissa sekä Nigerjoen virtahevot.
Tänne ei jää kukaan

| Tänne ei jää kukaan Tiisu |
| --- | --- | --- |

Studioalbumin tiedot
 Julkaistu: 17. maaliskuuta 2017
 Formaatti: CD
 Tyylilaji: pop rock
 Kesto: 42.04
 Levy-yhtiö: Sony
Listasijoitukset
  13.
Tiisun muut julkaisut
| Elämän koulu 2015 | Tänne ei jää kukaan 2017 | III 2022 |
Tänne ei jää kukaan on Tiisu-yhtyeen toinen albumi. Se julkaistiin 17. maaliskuuta 2017 Somerolla. Levyn julkaisi Sony Music.
Teemat

Levy on teemalevy. Sen aiheeksi on ilmoitettu Somero ja somerolaisuus tai yleisemmin "elämä millä tahansa pienemmällä paikkakunnalla". Kappaleiden pohjana ovat Tiisu-yhtyeen laulaja-lauluntekijän Henrik Illikaisen kokemukset lapsuutensa ja nuoruutensa kotipaikkakunnalla.
Kappaleet

Kuka sillä aasilla ratsastaa – 3.50
Bussi täältä pois – 2.24
Kuuden jälkeen osaan tanssia – 3.43
Perhekuva – 4.25
Suomi on poliisivaltio – 3.58
Vaarallinen maa – 4.29
Menkat – 3.33
Hammastikkukaunotar – 3.17
Tunnistatko itsesi tänään – 3.50
Pusuttelemaan – 3.25
Tuhannes laulu Helsingistä – 5.06
Arvostelut

Desibeli.net:
Keskisuomalainen:
Soundi:
Bambadinca

| Bambadinca |
| --- | --- |
 Bafatán osa-alueet.
 Bambadinca
 Koordinaatit: 12°1′22″N, 14°51′34″W 
Valtio:  Guinea-Bissau
Alue:  Bafatán alue
Hallinto:  
 – Asutustyyppi:  kaupunki
 – Hallinnon tyyppi:  osa-alue
Väkiluku (2009):  6 437 (kaupunki) 31 834 (osa-alue)
Infobox OKVirheellinen NIMI-arvo: 
Bambadinca on kaupunki sekä osa-alue eli sektori Bafatán alueella Guinea-Bissaussa. Se sijaitsee Gebajoen varrella 30 kilometriä Bafatásta lounaaseen. Kaupungissa on 6 437 ja osa-alueella 31 834 asukasta (vuonna 2009, väestönlaskenta).
Bambadincan osa-alueen pinta-ala on 843,8 neliökilometriä. Kaupunkiväestön osuus on 20,2 %.
Uimahuone

Uimahuone pitkän laiturin päässä.
Pieni uimakoppi Hugo Simbergin kesäpaikassa Niemenlautassa.
Drottningholmin linnan suuri uimahuone.
Uimahuone (tai kylpyhuone, ruots. badhus, badsump, kallbadhus) oli rantaveden päälle rakennettu tai ponttonien varassa kelluva pieni rakennus, jonka suojissa saattoi kesäisin riisuutua ja kylpeä luonnonvedessä muiden näkemättä. Kylpemistä varten uimahuoneessa voi olla laudoista rakennettu sumppu eli ”basengi”, pieni uima-allas, jonne laskeudutaan puisia uimatikkaita tai -portaita pitkin. Uimasumppu pysyi pohjassa esimerkiksi kivien painamana ja nostettiin talveksi ylös vedestä uimahuoneen sisätilaan. Uimasumpun sijasta uimahuoneen yhteydessä saattoi olla lauta-aidoin avovedestä rajattu ”uima-aitaus” portaineen ja luonnonpohjineen. Suomessakaan uimahuoneen yhteydessä ei juuri koskaan ollut saunaa, mutta uimahuone oli usein varustettu kylpyammeella sekä muuripadalla ammeen kylpyveden lämmittämiseksi.
Historiaa

Uimahuoneet olivat yleisiä Pohjoismaissa 1800-luvun puolivälistä 1910-luvulle herrasväen rantahuviloiden laiturien yhteydessä. Uimasumppu oli luonnonvettä turvallisempi uintipaikka lapsille ja muille uimataidottomille, joita oli valtaosa aikuisistakin. Uimahuone oli myös katseilta suojaava kylpypaikka naisille.
Uimahuoneet olivat usein hyvin koristeellisia ja noudattivat huvilan arkkitehtuuria. Uimahuoneita rakensivat puusepät, ja jotkin puusepänverstaat, kuten turkulaiset Turun Puuteollisuus ja Bomanin kalustetehdas, suunnittelivat ja toimittivat valmisrakenteisia uimahuoneita ja paviljonkeja.
1920-luvulla ulkoilmaelämän suosio kasvoi ja uimahuoneiden kylpysumpuista luovuttiin niin, että uimahuoneet pienenivät lähinnä laiturin päässä sijaitseviksi uimakopeiksi eli pukuhuoneiksi vaatteiden vaihtamista varten ennen meressä tai järvessä taivasalla uimista.
Huviloiden lisäksi uimahuoneita oli veden äärellä sijainneiden parantoloiden, kylpylöiden ja muiden laitosten rantalaitureilla. Myös kaupunkien rantojen yleisissä uimalaitoksissa saattoi ulkoaltaiden, hyppytornien ja pukuhuoneiden lisäksi olla uimasumpuilla varustettuja uimahuoneita. Ainakin Ruotsissa oli rannoilla yleisiä suuria uimahuoneita, kuten Tukholman Södermalmin vuonna 1930 avattu ja elokuussa 2016 toistaiseksi suljettu, betoniponttonien varassa kelluva Liljeholmsbadet lämmitettyine merivesialtaineen ja saunoineen.
Uimahuone Muumi-tarinoissa

Tove Janssonin Muumi-tarinoissa esiintyy muumien uimahuone, jota muumit käyttävät kesäisin ja jossa Tuu-tikki asuu talvisin. Tämän uimahuoneen voi nähdä myös Naantalin Muumimaailmassa.
Aiheesta muualla

Kuvakertomus eräästä Ruissalon laiturista ja uimakopista (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Badsump
Käännös suomeksi
Björn Runeborg

| Björn Runeborg |
| --- | --- |
 Björn Runeborg 2017.
Henkilötiedot
Syntynyt: 14. marraskuuta 1937 Visby, Ruotsi
Kuollut: 3. lokakuuta 2021 (83 vuotta) Tukholma, Ruotsi
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Björn Runeborg (14. marraskuuta 1937 Visby, Ruotsi – 3. lokakuuta 2021 Tukholma, Ruotsi) on ruotsalainen kirjailija, koulutukseltaan ekonomi. Hänen läpimurtoteoksensa on 1964 ilmestynyt aateromaani De bländade. Hänen tyylinsä on arkirealismi, jolla hän kuvaa tavallisia ihmisiä. Hän on kirjoittanut myös näytelmiä.
Suomennetut teokset

Autokauppias: kuunnelma (En bilförsäljare från Gotland), suom. ja sov. kuunnelmaksi Markku Saastamoinen, Helsinki: Yleisradio 1977
Mies josta tuli kaupunki: kuunnelma, Helsinki: Yleisradio 1967
Hajamielinen pikajuoksija: kuunnelma (Den tankspridde ssprintern), suom. Elina Hytönen, Helsinki: Yleisradio 1971
Apuraha: kuunnelma (Stipendiet), suom. Caj Westerberg, Helsinki: Yleisradio 1978
Aurinkojäähdytys

Aurinkojäähdytys hyödyntää aurinkoenergiaa jäähdyttämiseen. Jäähdytys saadaan aikaan välillisesti Auringon energialla siten, että lämmöllä regeneroidaan absorptioreaktiolla jäähdyttävää materiaalia tai sitten käytetään hyödyksi faasimuutosta, kuten lämpöputkissa. Absorptiotekniikkaa käytettiin aikaisemmin yleisesti jääkaapeissa, mutta faasimuutosta hyödyntävä tehokkaampi kompressoritekniikka syrjäytti sen. Absorptiotekniikalla ja aurinkoenergialla toimiva jääntuotanto esiteltiin Pariisin maailmannäyttelyssä vuonna 1878.
Käytännössä sovelletuin jäähdytysratkaisu on tuottaa aurinkokennoilla sähköä ja käyttää sillä normaalia jäähdytyskompressoria. Tyypillisen lämpöisellä alueella, esimerkiksi USA:n etelävaltioissa sijaitsevan talon jäähdytyskompressorin tehon tarve on noin 7 kW. Tällaisen tehon saaminen aurinkokennoilla vaatii noin 30 neliömetriä aurinkokennoja. Koska jäähdytystä tarvitaan pilvisinä päivinä ja öisinkin, niin aurinkokennot eivät yksin riitä. Aurinkojäähdytyksen energiatarvetta voidaan pienentää käyttämällä passiivista aurinkojäähdytystä, joka on rakennusten suojaamista suoralta aurinkonpaisteelta ja talojen parempaa eristämistä ulkoilman lämmöltä.
Edut

Aurinkojäähdytyksen kilpailuetu on runsas auringonpaiste, kun jäähdytystarve on suurin. Aurinkojäähdytyksellä voidaan parantaa perinteisen jäähdytyksen haittoja: suuri energiankulutus, kalliit huippukuormat. Ympäristölle haitallisten jäähdytysaineiden suhteen aurinkojäähdytys ei tuo etuja, koska siinä käytetään samoja aineita. Wuppertal-instituutin mukaan (2007) energiansäästö on 40–60 % aurinkojäähdytyksessä. ESTIFin mukaan yhdistettynä biomassalämmittimeen 100 % uusiutuva jäähdytys on mahdollista.
Käyttö

Aurinkojäähdytyksen asennus oli vuonna 2007 2–2,5 kertaa kalliimpaa kuin tavanomainen jäähdytys. Kokonaiskustannukset ovat 1,2–1,5-kertaiset. Wuppertal-instituutin mukaan hinta on ollut suurin rajoite menetelmän yleistymiseen. He arvioivat tekniikan hinnan laskevan standardoinnin kautta tulevaisuudessa. ESTIFin mukaan merkittävä hinnanlasku lähitulevaisuudessa on todennäköistä. Tyypillinen jäähdytysjärjestelmä sisältää myös veden ja rakennuksen lämmitysjärjestelmän. Siksi niitä kutsutaan Solar Combi+-järjestelmiksi. ESTIFin mukaan biomassan rajallisuus tekee aurinkojäähdytyksestä ainoan realistisen vaihtoehdon.
Euroopassa oli vuonna 2007 120 isoa jäähdytysjärjestelmää. Pienempiä kotitalouksien järjestelmiä kehitetään. Käyttökohteisiin sisältyy toimistorakennuksia, julkisia rakennuksia, hotelleja, tehtaita, sairaaloita jne.
Lainsäädäntö

EU:lla ei toistaiseksi ole ollut velvoitteita uusiutuvaan jäähdytykseen (2007). EU:n Parlamentti on pyrkinyt sektorikohtaisiin tavoitteisiin (sähkö, lämmitys, jäähdytys, biopolttoaineet). ESTIFin mukaan aurinkojäähdytys tulisi sisältyä Energy Performance in Buildings -direktiiviin. Direktiivit on uusiutuvaan sähköön ja polttoaineisiin. Euroopan komission ehdotuksessa 23.1.2008 huomioitiin aiempaa enemmän rakentaminen ja lämmitys. Komissio ehdottaa uusiutuvaa velvoitetta yli 5 MWth laitoksiin. Komission mukaan tiedotusta ja koulutusta on tarpeen mukaan täydennettävä.
Aiheesta muualla

Solar cooling – Using the sun for climatisation, III. Issue 2007 (Arkistoitu – Internet Archive) VISIONS Wuppertal Institute for Climate, Environment and Energy, 16 sivua
Group of more than 40 organisations calls for an EU Directive to promote renewable heating and cooling – 25% by 2020 (Arkistoitu – Internet Archive)7.4.2005 EREC
Uusiutuva energia ja kestävä kehitys
| --- | --- |
Aurinkovoima::  aurinkokenno | aurinkolämmitys | aurinkokeräin |  keskittävä aurinkovoima  | aurinkojäähdytys
Tuulivoima::  merituulivoima | luettelo merituulivoimasta | tuulipuisto | tuulimylly
Vesivoima::  aaltoenergia | vuorovesienergia | vuorovesimylly
Maa, vesi ja ilma::  geoterminen energia | maalämpö | ilmalämpöpumppu | ilma-vesilämpöpumppu | ilmavirtavoimala
Biologinen::  biomassa | energiakasvit | puupolttoaine | pelletti | biopolttoaine | bioetanoli | E85 | biodiesel | biokaasu
Kemiallinen::  polttokenno | vetytalous | metanolitalous 
Muuta:  energiansäästö | energiatehokkuus | fuusioreaktori | vihreä sähkö | hajautettu energiantuotanto | sähköntuotanto | lämmöntuotanto | kaukolämpö | energiankulutus| valaistus | tuontisähkö | säätövoima | lämmön varastointi | sähkön varastointi | kuljetus | sähköauto | hybridiauto | joukkoliikenne | kimppakyyti
Energiantuotanto
Töpöpunaröyhelö

| Töpöpunaröyhelö |
| --- | --- |

Tieteellinen luokittelu
Kunta::  Kasvit Plantae
Kaari::  Punalevät Rhodophyta
Luokka::  Florideophyceae
Lahko::  Gigartinales
Heimo::  Phyllophoraceae
Suku::  Punaröyhelöt Coccotylus
Laji::  truncatus
Kaksiosainen nimi
 Coccotylus truncatus  (Pallas) M.J.Wynne & J.N.Heine 
Synonyymit
 Phyllophora truncata (Pallas) A.D.Zinova 
Infobox OKNimi-testi OK: 
Töpöpunaröyhelö (Coccotylus truncatus) on punaleviin kuuluva laji. Sen koko vaihtelee kasvupaikkoittain. Se on yleensä kolmesta kymmeneen senttimetriä korkea, mutta suurimmat yksilöt ovat kolmekymmentä senttimetriä korkeita. Se on väriltään ruskeanpunainen. Sekovarren tyvi on pyöreä ja sen yläosassa on muodoltaan lähinnä lehteä muistuttavia litteitä haaroja. Lajia esiintyy Itämerellä, Atlantilla ja Tyynellämerellä. Töpöpunaröyhelö muistuttaa sarvipunaliuskaa (Phyllophora pseudoceranoides).
Tupolev Tu-110

| Tupolev Tu-110 |
| --- | --- |
 Tupolev Tu-110 -aiheinen neuvostoliittolainen postimerkki vuodelta 1958.
Tyyppi:  pitkän matkan matkustajalentokone
Alkuperämaa:   Neuvostoliitto
Valmistaja:  Tupolev
Suunnittelija:  Dmitri Markov
Ensilento:  11. maaliskuuta 1957
Tila:  ei otettu tuotantoon
Valmistusmäärä:  4 
Valmistusvuodet:  1957–1958
Kehitetty mallista:  Tupolev Tu-104
Tupolev Tu-110 (ven. Туполев Ту-110, Nato-raportointinimi Cooker) oli neuvostoliittolainen suihkuturbiinikäyttöinen pitkän matkan matkustajalentokone. Tupolev Tu-104:n pohjalta kehitetty nelimoottorinen kone suunniteltiin erityisesti vientimarkkinolle. Se lensi ensilentonsa 11. maaliskuuta 1957. Konetyypin valmistus lopetettiin jo vuonna 1958, kun todettiin, ettei sille ollut kysyntää. Niitä ehdittiin valmistaa vain neljä kappaletta.